Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 711/11/6601	Banská Bystrica, 13.3.2013
EEČ : 2-45-44-2013

U Z N E S E N I E

Trestná vec:	obvinený XXXXX  
Prečin:	neoprávnené používanie cudzieho motorového vozidla podľa § 216 odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.2.2012, spisová značka 3 Pv 711/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený v čase okolo 16.00 hod dňa 25. 11. 2011 v obci Tajov, vzal v mieste svojho trvalého bydliska, z priestorov skrinky nachádzajúcej sa v obývacej izbe rodinného domu s popisným číslom 206, kľúč od osobného motorového vozidla značky Škoda typu Fábia 6Y/SCBMDX01, evidenčné číslo XXXXX, červenej farby, rok výroby 2007, VIN číslo XXXXX, v hodnote 4.753,-€, vošiel do vozidla ktoré sa nachádzalo zaparkované vedľa uvedeného rodinného domu, a následne vykonával jazdu po území mesta XXXXX až do času 18.00 hod. kedy bol na Kyjevskom námestí zastavený hliadkou Obvodného oddelenoa XXXXX - východ, pričom takto konal i napriek výslovnému zákazu majiteľa vozidla XXXXX, nar. XXXXX. 

Uznesením prokurátora Okresnej prokuratúry XXXXX zo dňa 13.2.2012, spisová značka 3 Pv 711/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Vyššie uvedeným uznesením  prokurátora Okresnej prokuratúry XXXXX bolo podľa § 216 ods.1 Tr.por.  podmienečne zastavené trestné stíhanie proti obvinenému XXXXX pre prečin neoprávneného používania cudzieho motorového vozidla podľa § 216 ods. 2 písm. c) Tr.zák. na tom skutkovom základe,  uvedenom  vo výroku  citovaného uznesenia. Obvinenému bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť d¨ľa 21.02.2012. 
Zo správy o povesti z miesta bydliska,  správ Odboru kriminálnej polície OR PZ XXXXX, Obvodného úradu XXXXX,  lustrácie a odpisu  registra trestov bolo zistené, že obvinený počas skúšobnej doby riadne vyhovel podmienkam stanoveným v ustanovení §217 od.1 Tr.por., preto  bolo potrebné rozhodnúť tak,  ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radoslav Mandalík
prokurátor